Source: https://economyinsport.online/ekonomika-v-sporte/financovanie/zmluva-o-sponzorstve/
Timestamp: 2020-07-05 01:13:45+00:00

Document:
Zmluva o sponzorstve | Alica Fisterová – Economy in sport
Úvod Ekonomika v športe Financovanie Zmluva o sponzorstve
Asignačný daň
Zákon o športe definuje zmluvu o sponzorstve v športe v § 50 a 51. Zmluvu o sponzorstve v športe môžeme definovať ako kombináciu daru a reklamy. Sponzorské môžeme charakterizovať ako formu financovania športu zo súkromných zdrojov.
Sponzorské je možné poskytnúť vo forme:
priameho peňažného plnenia
nepriameho peňažného plnenia
nepeňažného plnenia.
Zákonné podmienky zmluvy sú nasledovné:
športovou organizáciou podľa § 8 ods. 1 zákona o športe,
športovcom podľa § 4 zákona o športe,
športovým odborníkom podľa § 6 ods. 1 písm. a) zákona o športe t.j. trénerom alebo inštruktorom športu.
Podmienkou je, že sponzorovaný musí byť členom národného športového zväzu, národnej športovej organizácie alebo medzinárodnej športovej organizácie.
Ak je sponzorovaným fyzická osoba – športovec, tréner alebo inštruktor športu, účelom zmluvy NESMIE BYŤ
ich mzda alebo odmena za vykonávanie športu
úhrada nákladov na ich osobnú potrebu nesúvisiaca s vykonávaním športovou činnosťou.
Sponzor môže využiť možnosť uvádzať v spojení s účelom sponzorského:
názov alebo obchodné meno, sídlo
Náklady na takéto spojenie sponzora a sponzorovaného nesmú presiahnuť 10% hodnoty poskytnutého sponzorského.
Ministerstvo školstva, vedy, výskumu s športu SR vydalo Metodické usmernenie č. 11/2016 k uplatňovaniu § 50 ods. 4 písm. a) a § 51 ods. 1 a 4 zákona č. 440/2015 Z. z. o športe a o zmene a doplnení niektorých zákonov http://www.minedu.sk/data/files/5744_11_mu_2016_zakon-o-sporte_sponzorske-zmluvy_100216.pdf
Toto metodické usmernenie v súlade s § 99 ods. 2 zákona na účely riadneho využívania inštitútu zmluvy o sponzorstve v športe usmerňuje postup sponzora a sponzorovaného pri uzatváraní a zverejňovaní zmluvy o sponzorstve v športe a pri verejnom vykazovaní použitia sponzorského v prechodnom období do dobudovania informačného systému v športe v súlade s § 104 ods. 1 zákona.
Toto metodické usmernenie nadobúda účinnosť 12. februára 2016 a stráca účinnosť dňom nasledujúcim po dni oznámenia o funkčnosti príslušného registra v informačnom systéme športu.
Zo zmluvy o sponzorstve v športe SPONZOROVANÉMU vyplývajú nasledovné povinnosti:
podpísanú zmluvu, jej zmeny a doplnenie je povinný NAJNESKÔR DO 30 DNÍ odo dňa podpisu ZVEREJNIŤ
ak nebolo sponzorské použité do konca obdobia, na ktoré bola zmluva uzatvorená alebo bolo použité v rozpore s dohodnutých účelom je povinný VRÁTIŤ sponzorovi NEVYČERPANÚ SUMU alebo SUMU POUŽITÚ V ROZPORE
poskytnúť sponzorovi informácie a doklady preukazujúce použitie sponzorského
PRIEBEŽNE ZVEREJŇOVAŤ informácie o spôsobe použitia sponzorského NAJNESKÔR DO DO 25 DŇA NASLEDUJÚCEHO KALENDÁRNEHO MESIACA, pokiaľ nevedie sponzorské na transparentnom bankovom účte
OZNÁMIŤ Ministerstvu školstva, vedy, výskumu a športu Slovenskej republiky v listinnej podobe alebo v elektronickej podobe ADRESU WEBOVÉHO SÍDLA.
Podľa zákona o športe sa ZVEREJNENÍM rozumie zverejnenie v informačnom systéme športu. Pokiaľ informačný systém športu nie je plne funkčný, povinnosť zverejňovať údaje na webovom sídle športovej organizácie trvá do času, kým tieto údaje nebudú zverejňované v príslušných registroch informačného systému športu.
ÚČELOM poskytnutého sponzorského môžu byť iba výdavky PRIAMO SÚVISIACE so športovou činnosťou, medzi ktoré môžeme zaradiť výdavky:
na trénengový porces
na sústredenia
na výcvikové tábory
na prípravné stretnutia
na pitný režim a doplnky výživy
na funkčné a lekárske vyšetrenie
na športové náradie
na materiálne vybavenie investičného alebo neinvestičného charakteru
v prípade športovca aj výdavky na osobné náklady trénera alebo inštruktora športu
na sparingpartnera
na účasť na medzinárodných podujatiach a pod.
Účelom sponzorského nesmie byť úhrada admininastratínvych nákladov ale aj výdavky na osobnú spontrebu a výdavky priamo nesúvisiace so športovou činnosťou.
Zmluva o sponzorstve v športe z pohľadu zákona o dani z príjmov
Zákon o dani z príjmov okliešťuje sponzorových, pri ktorých môže sponzor využiť možnosť uznať sponzorské ako daňový výdavok. Sponzorské je daňovým výdavkom, ak sponzorovaným je:
talentovaný športovec, ktorý ma uzatvorenú zmluvu o príprave talentovaného športovca
športový reprezentant podľa § 29 ods. 2 zákona o športe
profesionálny športovec podľa § 4 ods. 3 zákona o športe
tréner a inštruktor športu podľa § 6 ods. 1 písm. a) zákona o športe
Zákon o dani z príjmov stanovuje ďalšie podmienky, ktoré musia byť splnené aby mohlo byť sponzorské daňovo uznateľným výdavkom/nákladom a to:
sponzor musí vykázať v daňovom priznaní kladný základ dane
sponzorské musí byť uhradené sponzorovanému
sponzorské musí byť v danom zdaňovacom období použité.
Účtovný pohľad na zmluvu o sponzorstve v športe – podvojné účtovníctvo:
Účtovný pohľad na zmluvu o sponzorstve v športe – jednoduché účtovníctvo:
Porušenim zmluvných podmienok alebo zákonných podmienok pre sponzora aj sponzorovaného vznikajú nasledovné povinnosti:
Predchádzajúci článokZákon o športe – všeobecne
Ďalší článokPoznámky k účtovnej závierke

References: § 50
 § 8
 § 4
 § 6
 § 50
 § 51
 § 99
 § 104
 § 29
 § 4
 § 6